ddrg/super_eurlex huggingface dataset:
(3)

V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te odločbe, ki zato zanjo ni zavezujoča in se v njej ne uporablja. Ker ta odločba nadgrajuje schengenski pravni red v skladu z določbami naslova IV tretjega dela Pogodbe o ustanovitvi Evropske skupnosti, se Danska v skladu s členom 5 navedenega protokola v šestih mesecih od sprejetja te odločbe odloči, ali bo to odločbo prenesla v svoje notranje pravo.
(b)

Poleg informacij, ki se zahtevajo v skladu z Direktivo 66/401/EGS in Odločbo 2004/371/ES, uradna oznaka vsebuje naslednje informacije: (i) botanično ime vseh vrst iz člena 1 (vključno s sortami, kadar je primerno), vključenih v mešanico v okviru poskusa; (ii) odstotno sestavo glede na maso različnih sestavin, navedeno po vrstah iz člena 1 in, kadar je to primerno, po sortah; (iii) sklic na to odločbo. Kadar informacije iz točk (i) in (ii) na uradni oznaki niso čitljive, se mešanica v okviru poskusa lahko da na trg z imenom mešanice, če so informacije iz točk (i) in (ii) pisno sporočene kupcu in uradno zabeležene.
(3)

Prvotni seznam in prvi posodobljeni seznam za Skupnost pomembnih območij v borealni biogeografski regiji v skladu z Direktivo 92/43/EGS je Komisija sprejela z odločbama 2005/101/ES (2) in 2008/24/ES (3). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih določi območja, ki so na seznamu za Skupnost pomembnih območij v borealni biogeografski regiji, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.
(3)

Vplivi 2-naftiloksiocetne kisline na zdravje ljudi in okolje so bili ocenjeni v skladu z določbami uredb (ES) št. 1112/2002 in (ES) št. 2229/2004 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 20 Uredbe (ES) št. 2229/2004 predložiti ustrezna poročila o oceni in priporočila. Država članica poročevalka za 2-naftiloksiocetno kislino je bila Francija, vse ustrezne informacije pa so bile predložene oktobra 2007.
SL Uradni list Evropske unije L 26/5

SKLEP SVETA IN KOMISIJE

z dne 18. decembra 2008

o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji

(2009/82/ES, Euratom)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Akta o pristopu Bolgarije in Romunije ter zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Skupnosti in držav članic podpisan dne 11. junija v skladu s Sklepom Sveta 2008/628/ES (2).

(2) Do začetka veljavnosti se Protokol začasno uporablja od 1. januarja 2007.

(3) Protokol je treba skleniti –

SKLENILA:

Člen 1

Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji (3) se s tem sklepom odobri v imenu Evropske skupnosti, Evropske skupnosti za atomsko energijo in držav članic.

Člen 2

Predsednik Sveta v imenu Skupnosti in njenih držav članic poda uradno obvestilo iz člena 3 Protokola. Predsednik Komisije hkrati poda uradno obvestilo v imenu Evropske skupnosti za atomsko energijo.

V Bruslju, 18. decembra 2008 Za Svet Predsednik M. BARNIER Za Komisijo Predsednik José Manuel BARROSO

(1) Mnenje z dne 2. septembra 2008 (še ni objavljeno v Uradnem listu).

(2) UL L 205, 1.8. 2008, str. 40.

(3) UL L 205, 1.8.2008, str. 42.
(3)

Uvodna izjava 6 Priporočila ECB/2003/1 z dne 3. februarja 2003 za sklep Sveta o spremembi člena 10.2 Statuta Evropskega sistema centralnih bank in Evropske centralne banke (3) in uvodna izjava 6 Sklepa Sveta v sestavi voditeljev držav ali vlad 2003/223/ES z dne 21. marca 2003 o spremembi člena 10.2 Statuta Evropskega sistema centralnih bank in Evropske centralne banke (4) se sklicujeta na možnost odločitve, da se začetek sistema rotacije preloži, da se prepreči situacija, ko bi imeli guvernerji v kateri koli skupini 100 % pogostost glasovanja. Začetek sistema rotacije, ko število guvernerjev preseže 15, bi zahteval uvedbo izredne ureditve, ki bi zagotovila, da prva skupina guvernerjev ne bi imela nižje pogostosti glasovanja kot druga skupina. Ena od možnosti za zagotovitev izpolnjevanja tega pogoja bi bila dodelitev petih glasovalnih pravic prvi skupini. Toda to bi povzročilo 100 % pogostost glasovanja članov prve skupine in bi bilo v nasprotju z namero, da so sistem rotacije velja za vse guvernerje. Alternativne ureditve, s katerimi bi se izognili 100 % pogostosti glasovanja prve skupine, bi še dodatno znatno prispevale h kompleksnosti sistema rotacije.
(3)

Vplivi kostnega olja na zdravje ljudi in okolje so bili ocenjeni v skladu z določbami uredb (ES) št. 1112/2002 in (ES) št. 2229/2004 za vrsto uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 20 Uredbe (ES) št. 2229/2004 predložiti ustrezna poročila o oceni in priporočila. Država članica poročevalka za kostno olje je bila Belgija, vse ustrezne informacije pa so bile predložene oktobra 2006.
(3)

Vplivi butralina na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za butralin je bila Francija, vse ustrezne informacije pa so bile predložene 20. februarja 2006.
(10)

Komisija je v svojem sporočilu Svetu in Evropskemu parlamentu z naslovom „Poročilo o napredku pri oblikovanju notranjega trga s plinom in električno energijo“ (5) (v nadaljnjem besedilu: Poročilo iz leta 2005) navedla, da „mnogo nacionalnih trgov kaže visoko stopnjo koncentracije industrije, ki ovira razvoj učinkovite konkurence“ (6). Zato je menila, da je v zvezi s proizvodnjo električne energije „eden od pokazateljev stopnje konkurence na nacionalnih trgih […] skupni tržni delež treh največjih proizvajalcev“ (7). Za leto 2006 je delež treh največjih proizvajalcev po navedbah poljskih organov znašal 44,2 % dosegljive električne energije in 52,3 % bruto proizvodnje (8). V letu 2007 se je glede na odgovor poljskih organov, prejet 28. julija, delež povišal na 51,7 % dosegljive električne energije in na 58,0 % bruto proizvodnje (9). Kot poročajo poljski organi, je tržni delež treh največjih gospodarskih subjektov na veleprodajnem trgu v letu 2006 znašal 48,1 %, v letu 2007 pa se je povečal na 55,4 % (10). Poudariti je treba, da številke, ki so jih predložili poljski organi, jasno kažejo na rast tržnega deleža treh največjih gospodarskih subjektov na posameznih področjih med leti 2006 in 2007. Te stopnje koncentracije so višje od ustreznega odstotka, tj. 39, na katerega se sklicujeta odločbi Komisije 2006/211/ES (11) in 2007/141/ES (12) za Združeno kraljestvo. Podobne (ali nekoliko višje) so stopnji (52,2 %) iz Odločbe Komisije 2008/585/ES (13) za Avstrijo in končno so poljske stopnje koncentracije nižje od ustreznih ravni iz odločb Komisije 2006/422/ES (14) in 2007/706/ES (15) za Finsko (73,6 %) oziroma Švedsko (86,7 %). V vseh treh primerih se stopnje koncentracije „izravnajo“ s „… pritiskom konkurence, ki izhaja iz možnosti, da se električno energijo pridobi zunaj …“ (16). Kot je navedeno zgoraj v uvodni izjavi 9, znaša uvoz zaradi sistemskih zastojev in omejene prenosne zmogljivosti manj kot 3 % skupne proizvodnje električne energije na Poljskem, za razliko od npr. Avstrije, kjer „električna energija, ki jo je uvozila, … znaša približno četrtino (17) njenih celotnih potreb (18), zlasti za električno energijo za osnovno obremenitev“ (19). Poleg tega sta glede na dokument, ki ga je izdal predsednik poljskega urada za upravljanje energije (20), „trenutna organiziranost in stopnja koncentracije dejavnosti elektrogospodarstva posledica najprej horizontalne in nato še vertikalne konsolidacije državnih elektrogospodarskih podjetij. Proces konsolidacije, ki je negativno vplival na konkurenčne pogoje na domačem trgu, bo še naprej znatno oviral razvoj konkurence na veleprodajnem trgu“. Ta stopnja koncentracije se torej ne more upoštevati kot pokazatelj neposredne izpostavljenosti trga proizvodnje električne energije in veleprodajnega trga konkurenci.
(3)

Za to aktivno snov so bili ocenjeni vplivi na zdravje ljudi in na okolje v skladu z določbami člena 6(2) in (4) Direktive 91/414/EGS za rabe, ki so jih predlagali vlagatelji. Država članica poročevalka je Komisiji predložila osnutek ocene poročila dne 28. marca 2001.
(2)

Po prejemu novih podatkov in po dodatnih preverjanjih lahko Komisija zdaj sprejme odločitev v zvezi z izdatki za ukrepe za razvoj podeželja o celovitosti, točnosti in verodostojnosti obračunov, ki so jih predložile litvanska plačilna agencija „NMA“ in slovaška plačilna agencija „APA“.
(1)

Z Uredbo Sveta (ES) št. 453/2007 (2) so bili na podlagi prvega pododstavka člena 13 Priloge X h Kadrovskim predpisom določeni korekcijski faktorji, ki se od 1. julija 2006 uporabljajo za osebne prejemke, ki se v valuti države zaposlitve izplačajo uradnikom, začasnemu osebju in pogodbenemu osebju Evropskih skupnosti, ki so napoteni v tretje države.
SL Uradni list Evropske unije L 93/25

SKLEP KOMISIJE

z dne 3. aprila 2008

o financiranju delovnega programa za leto 2008 za orodja usposabljanja na področju varnosti živil, zdravstvenega varstva živali, dobrega počutja živali in zdravstvenega varstva rastlin

(2008/287/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 75 Uredbe,

ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti člena 90 Uredbe,

ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (3) ter zlasti člena 2(1)(i) Direktive,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (4), ter zlasti člena 51 in člena 66(1)(b) in (c) Uredbe,

ob upoštevanju naslednjega:

(1) V skladu s členom 75 Uredbe (ES, Euratom) št. 1605/2002 in členom 90 (ES, Euratom) št. 2342/2002 se pred odobritvijo izdatka sprejme odločitev o financiranju, ki določa bistvene elemente ukrepa, ki vključuje izdatke iz proračuna.

(2) Na področju orodij za usposabljanje so predvideni različni ukrepi v okviru številnih zakonodajnih aktov, ki obravnavajo varnost živil, zdravstveno varstvo živali, dobro počutje živali in zdravstveno varstvo rastlin. Te ukrepe je treba financirati iz proračuna Skupnosti. Financiranje takšnih ukrepov določa ena sama odločba –

SKLENILA:

Edini člen

Sprejme se delovni program v Prilogi v zvezi s financiranjem ukrepov leta 2008, ki so v povezavi z orodji za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin.

Za objavo in izvajanje programa je pristojen Generalni direktor generalnega direktorata za zdravje in varstvo potrošnikov.

V Bruslju, 3. aprila 2008 Za Komisijo Androulla VASSILIOU Članica Komisije

(1) UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).

(2) UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).

(3) UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2007/41/ES (UL L 169, 29.6.2007, str. 51).

(4) UL L 165, 30.4.2004, str. 1. Uredba, kakor je bila nazadnje spremenjena z Uredbo Komisije (ES) št. 180/2008 (UL L 56, 29.2.2008, str. 4).
(4)

Trinajst držav članic in ena tretja država (Norveška) so poročale o zasegu BZP v obliki prahu, kapsul ali tablet in v obsegu od 1 kapsule/tablete do 64 900 tablet. Le malo podatkov kaže na obsežno sintetiziranje, obdelavo ali distribucijo BZP ter na vpletenost organiziranega kriminala.
(59)

V smislu člena 6 Uredbe (ES) št. 1540/98 se pomoči, odobrene za inovacije v obstoječih ladjedelnicah za izgradnjo, preurejanje in popravilo plovil, lahko štejejo za združljive s skupnim trgom do maksimalne bruto vrednosti 10 %, če so povezane z uporabo inovativnih izdelkov in postopkov v industriji, če so dejansko in vsebinsko novi, če jih trenutno ne uporabljajo drugi operaterji v sektorju znotraj Evropske unije in če so izpostavljeni tveganju tehnološkega ali industrijskega neuspeha. Te pomoči se morajo poleg tega omejiti na kritje stroškov za naložbe in razvojne dejavnosti, neposredno in izključno povezane z inovativnim delom projekta, njihov obseg in intenzivnost pa se morajo omejiti na nujni minimum z upoštevanjem stopnje tveganja, povezanega s projektom. Kakor je bilo navedeno zgoraj, glede na to, da so po spremenjeni shemi pomoči namenjene „inovativnim in visokòtehnološkim“ prevoznim sredstvom, dejanskega učinka sprejete spremembe ni mogoče oceniti, saj ni opredelitve tovrstnih tehnologij in ustreznih stroškov. Zato Komisija ugotavlja, da tudi spremenjena shema pomoči ni skladna z zakonodajo o ladjedelništvu.
(3)

Organi Združenega kraljestva so Komisijo obvestili, da je ob prvem pregledu videti, da dokumentaciji za zadevni aktivni snovi izpolnjujeta zahteve v zvezi s podatki in informacijami iz Priloge II k Direktivi 91/414/EGS. Kaže tudi, da predloženi dokumentaciji ustrezata zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelji so v skladu s členom 6(2) Direktive 91/414/EGS dokumentaciji naknadno poslali Komisiji in drugim državam članicam, predloženi pa sta bili Stalnemu odboru za prehranjevalno verigo in zdravje živali.
(2)

Po predložitvi novih informacij in dodatnih preverjanjih Komisija zdaj lahko odloča glede celovitosti, točnosti in verodostojnosti obračunov, ki so jih predložile nemška plačilna agencija „Bayern-Umwelt“, španska plačilna agencija „Madrid“, francoska plačilna agencija „SDE“, italijanska plačilna agencija „AGEA“ in luksemburška plačilna agencija „Ministère de l’Agriculture“.
(4)

Ukrepi, predvideni s to odločbo, so v skladu z mnenjem Stalnega Odbora za prehranjevalno verigo in zdravje živali –
(3)

Metode in pristop za opisovanje in primerjavo kvalifikacij iz Odločbe 85/368/EGS se razlikujejo od tistih, ki se trenutno uporabljajo v sistemih izobraževanja in usposabljanja.
(1)

Komisija je „Izvajalsko agencijo za izobraževanje, avdiovizualno področje in kulturo“ (v nadaljevanju „Agencija“) ustanovila s Sklepom št. 2005/56/ES (2). Upravlja dejavnosti Skupnosti na področjih izobraževanja, avdiovizualnega in kulture, ki zajemajo projekte, ki se financirajo z instrumenti evropske politike na področju zunanje pomoči, iz virov 9. evropskega razvojnega sklada in na podlagi nekaterih sporazumov med Skupnostjo ter Združenimi državami Amerike in Kanado.
(3)

Vplivi metil bromida na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za metil bromid je bila Združeno kraljestvo, vse ustrezne informacije pa so bile predložene 17. oktobra 2005.
(3)

Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
(7)

CEPT je v poročilu z dne 21. decembra 2007 (poročilo CEPT št. 20) navedla, da je 5-gigaherčni pas, zlasti območje 5 875–5 905 MHz, primeren za varnostne aplikacije ITS, ki povečujejo varnost v cestnem prometu tako, da vozniku in vozilu sporočajo več informacij o okolici, drugih vozilih in drugih uporabnikih cest. Poleg tega so ITS združljivi z vsemi drugimi obstoječimi proučenimi storitvami v navedenem pasu in vsemi drugimi obstoječimi proučenimi storitvami pod 5 850 MHz in nad 5 935 MHz, če se le upoštevajo določene omejitve oddajanja, opredeljene v poročilu CEPT. Izbira tega pasu bi bila prav tako skladna z uporabo spektra v drugih območjih sveta in bi tako spodbujala usklajevanje na svetovni ravni. Poleg tega ITS ne bi mogli zahtevati zaščite pred zemeljskimi postajami fiksnih satelitskih storitev (FSS), neželena oddajanja opreme ITS pa bi bilo treba omejiti zaradi zaščite FSS.
(8)

Ker je varnost potrošnikov bistvena ter ker so ponovna uporaba, obnova in podaljšanje življenjske dobe izdelkov prijazni okolju, morajo biti rezervni deli na voljo za popravilo vozil, ki so bila dana v promet med 1. julijem 2003 in datumom izteka veljavnosti posamezne izjeme. Zato je treba dovoliti uporabo svinca, živega srebra, kadmija in šestvalentnega kroma v surovinah in sestavnih delih, ki jih vsebujejo rezervni deli, namenjeni popravilu takšnih vozil.
(1)

Odločba Komisije 2006/236/ES z dne 21. marca 2006 o posebnih pogojih za ribiške proizvode, uvožene iz Indonezije in namenjene za prehrano ljudi (3), je bila sprejeta, ker so rezultati inšpekcijskih obiskov Skupnosti v Indoneziji razkrili resne pomanjkljivosti glede higiene pri ravnanju z ribiškimi proizvodi v navedeni tretji državi. Navedeni inšpekcijski pregledi so prav tako razkrili resno pomanjkanje zmogljivosti indonezijskih organov za izvajanje zanesljivih pregledov rib, zlasti pri odkrivanju histamina in težkih kovin v zadevnih vrstah.
(1)

Odločba Komisije 2008/155/ES z dne 14. februarja 2008 o uvedbi seznama skupin za zbiranje in skupin za proizvodnjo govejih zarodkov v tretjih državah, odobrenih za uvoz govejih zarodkov v Skupnost (2) določa, da države članice uvažajo zarodke iz tretjih držav samo, če so jih zbrale, pripravile in skladiščile skupine za zbiranje in skupine za proizvodnjo zarodkov s seznamov v Prilogi k navedeni odločbi.
(2)

Del III Priloge k Odločbi Komisije 94/63/ES z dne 31. januarja 1994 o pripravi začasnega seznama tretjih držav, iz katerih države članice dovolijo uvoz semena, jajčnih celic in zarodkov ovac, koz in kopitarjev ter jajčnih celic in zarodkov prašičev (2), vzpostavlja seznam tretjih držav, iz katerih države članice dovolijo uvoz jajčnih celic in zarodkov prašičev, in tretjih držav, iz katerih se uvoz semena prašičev dovoli na podlagi Odločbe Komisije 2002/613/ES z dne 19. julija 2002 o pogojih za uvoz merjaščevega semena (3).
2.

V členu 4 se odstavek 1 nadomesti z naslednjim: „1. Agencija je v okviru ukrepov Skupnosti na področju vseevropskega prometnega omrežja pristojna za izvajanje nalog v zvezi z dodeljevanjem finančne pomoči Skupnosti na podlagi Uredbe Sveta (ES) št. 2236/95 (5) in Uredbe (ES) št. 680/2007 Evropskega parlamenta in Sveta (6), razen za naloge, pri katerih so za uresničitev političnih odločitev potrebna neomejena pooblastila, na primer načrtovanje, določanje prednostnih nalog, izbira projektov v skladu s členom 5 Uredbe (ES) št. 680/2007, ocenjevanje programa in zakonodajno spremljanje. Pristojna je zlasti za naslednje naloge: (a) pomoč Komisiji v fazi načrtovanja in izbire ter upravljanje faze spremljanja finančne pomoči, dodeljene projektom skupnega interesa iz proračuna za vseevropsko prometno omrežje, kot tudi potrebni nadzor v zvezi s tem s sprejemanjem ustreznih odločitev na podlagi pooblastil, ki jih je agenciji dodelila Komisija; (b) usklajevanje z drugimi finančnimi instrumenti Skupnosti, zlasti z zagotavljanjem usklajenosti dodeljevanja finančne pomoči, ves čas trajanja vseh projektov skupnega interesa, ki so upravičeni tudi do financiranja v okviru strukturnih skladov, Kohezijskega sklada in Evropske investicijske banke; (c) tehnična pomoč za spodbujevalce projektov v zvezi s finančnim inženiringom projektov in razvoj skupnih metod za ocenjevanje; (d) sprejemanje aktov o izvrševanju proračuna v zvezi s prihodki in odhodki ter izvrševanju na podlagi pooblastila Komisije vseh operacij, potrebnih za upravljanje ukrepov Skupnosti na področju vseevropskega prometnega omrežja, predvidenih v Uredbi (ES) št. 2236/95 in Uredbi (ES) št. 680/2007; (e) zbiranje, analiza in pošiljanje Komisiji vseh informacij, potrebnih za izvajanje vseevropskega omrežja; (f) spremljajoči ukrepi za večjo učinkovitost in uspešnost programa TEN T, da bi se kar najbolj povečala njegova dodana evropska vrednost, tudi s spodbujanjem programa TEN T pri vseh sodelujočih straneh in prizadevanjem za njegovo večjo razpoznavnost pri širši javnosti v državah članicah in tretjih državah, ki mejijo nanje; (g) zagotavljanje tehnične in upravne podpore, ki jo zahteva Komisija.
(1)

Člen 3(3) Akta o pristopu iz leta 2005 določa, da Bolgarija in Romunija pristopita h konvencijam in protokolom, navedenim v Prilogi I, ki so jih sklenile države članice.